text: Nye og attraktive ruter fra Billund Lufthavn
  10 november 2015 kl. 15.04
  Fra sommeren 2016 vil Primera Air flyve til helt nye rejsemål fra Billund Lufthavn. 
  Det er ved at være mange år siden, Billund Lufthavn har haft afgange til Nice, Venedig og Faro. Men fra sommeren 2016 hører det fortiden til. Primera Air har valgt at placere et fly mere i lufthavnen, hvorfor de nye ruter bliver mulige.
  - Vi er glade for at kunne tilbyde vores kunder flere nye direkte ruter og bedre dækning på eksisterende ruter fra Billund Lufthavn, siger Anastasija Visnakova, Vice President Commercial, Primera Air.
  Indtil for nylig har Primera Air blandt andet fløjet med chartergæster for søsterselskabet Bravo Tours. Men nu bliver selskabet også direkte ruteoperatør, hvilket er årsagen til de nye destinationer. Det glæder direktøren for Billund Lufthavn.
  - Vi er rigtig glade for at få de nye destinationer på rutekortet. Nice har længe stået højt på passagerernes ønskeliste over attraktive destinationer, og Venedig og Faro er med til at gøre billedet af Vestdanmarks internationale lufthavn endnu bedre, siger lufthavnsdirektør Kjeld Zacho Jørgensen
  Fakta om de nye ruter og udvidelsen af de eksisterende ruter fra sommeren 2016
  Nye ruter med Primera Air·         Barcelona – to gange om ugen onsdag og søndag·         Paris – to gange om ugen torsdag og søndag·         Nice – to gange om ugen onsdag og lørdag·         Venedig – to gange om ugen torsdag og søndagFlere flyvninger på allerede eksisterende destinationer med Primera Air·         Til Antalya - tre gange om ugen (tirsdag, torsdag og søndag)·         Til Palma de Mallorca - tre gange om ugen (mandag, onsdag og lørdag)·         Til Malaga - tre gange om ugen (onsdag, fredag og søndag)·         Til Faro – to gange om ugen (mandag og fredag)·         Til Kreta - mandag og fredag·         Til Varna - torsdag
  
  